   ناٽنگهم (ويب ڊيسڪ) مختلف حادثن، خاص ڪري تِکن اوزارن سان وڍجڻ سبب تمام گهڻو انساني رت زيان ٿي ويندو آهي، جنهن کي روڪڻ ۾ ناڪاميءَ جي صورت ۾ انساني زندگيون وڃائجي وينديون آهن پر هاڻ هڪ شاگرد طرفان رت کي روڪڻ جو انقلابي اوزار تيار ڪيو ويو آهي. شاگرد طرفان تيار ڪيل ان نظام سان وڏن زخمن مان وهندڙ رت کي منٽن ۾ روڪي سگهجي ٿو. لوبورو يونيورسٽي جي هڪ شاگرد اهڙو انقلابي اوزار ٺاهي ورتو آهي، جيڪو هڪ نرم پيڊ جيان آهي ۽ زخم ۾ داخل ٿي پکڙجڻ کانپوءِ رت جي وِهڻ کي روڪي سگهي ٿو. ان جي مدد سان اسپتال پهچائڻ يا ايمبولينس جي اچڻ تائين وهندڙ رت کي تڪڙ ۾ روڪي سگهجي ٿو.